
1. בפנייתך ביקשת לקבל מידעים שונים בנוגע למדדי השירות, המפורסמים על ידי רשות שוק ההון, ביטוח וחיסכון (להלן - הרשות).  להלן התייחסותנו.
2. במענה לבקשתך לקבל "דו"ח/המלצות/סיכום שבהן הוחלט על הפנייה למדד מתוך רצון להשיג מטרות רגולטוריות כלשהן. כולל פירוט כמובן של המטרות, וכן לקבל סיכום/המלצות/דו"ח המפרט את הבחירה ברכיבי המדד והמתודולוגיה שנבחרה וכמובן ככל שהיו התנגדויות לכך מצד חברות הביטוח" –ראי כתבה שפורסמה בעיתון "עדיף" בנושא מדד השירות, וכן את מסמכי מכרז 2014/1, במסגרתם מתוארות מטרות המדד, והמתודולוגיה לחישובו. 
3. במענה לפניותיך לעניין תוצאות מדד השירות:
3.1 מדד השירות המדרג את חברות הביטוח החל להתפרסם בשנת 2014. את המדדים השונים ניתן לאתר עבור כל ענף ביטוח בנפרד באתר האינטרנט של הרשות. ראי קישור:
http://mof.gov.il/hon/Consumer-Information/ServiceIndex/Pages/default.aspx
לתשומת הלב, המדדים מופיעים לפי ענפי הביטוח, בצד ימין של דף האינטרנט, כאשר קישור למדדי השירות שפורסמו עבור שנים עברו מופיעים בצד ימין למטה. 
3.2 נציין כי תוצאות רכיב שיעור התביעות המשולמות, פורסם גם עבור שנת 2013. ראי בקישור –
http://mof.gov.il/hon/Consumer-Information/ServiceIndex/Pages/ClaimsPaymentIndex.aspx
3.3 קודם לשנת 2014, פרסם אגף שוק ההון, ביטוח וחיסכון (כתוארו אז) את מדרג חברות הביטוח, שהתבסס על תוצאות בירור פניות הציבור שהתקבלו באגף. 
3.4 מצורף קישור לתוצאות מדד השירות של חברות הביטוח לשנת 2017 - http://mof.gov.il/hon/Consumer-Information/ServiceIndex/Pages/default.aspx
3.5 לגבי מדד החיסכון הפנסיוני, זה החל להתפרסם עבור שנת 2014 ואילך. טרם פורסם מדד השירות של החיסכון הפנסיוני לשנת 2017.
 
4. לבקשתך לקבל את "הנוסחאות לחישוב המדד לאורך השנים - הנתונים הגרנולריים של המדדים בפילוח לפי שנים ורכיבי ביטוח", נבקש להפנותך לאתר הרשות, שם מפורטים ביחס לכל אחד מרכיבי המדד, אופן חישוב אותו רכיב, פירוט היקף הנתונים על בסיסם מחושב המדד, החל מאיזה שנה הוא משוקלל במדד השירות וכן את משקלו של הרכיב במדד שפורסם באותה שנה. נציין כי במהלך השנים התווספו למדדים רכיבים נוספים שיש בהם כדי לשקף את מערך השירות של החברה באופן המקיף ביותר. פירוט נוסף ניתן למצוא גם בפרק הרלבנטי בדוחות הממונה, המתפרסמים מדי שנה.
להלן קישור למידע אודות רכיב "זמני מענה" – כדוגמא:
http://mof.gov.il/hon/Consumer-Information/ServiceIndex/Pages/CallsAnswerIndex.aspx 
להלן קישור למידע אודות רכיב תשלום תביעות – כדוגמא נוספת:
http://mof.gov.il/hon/Consumer-Information/ServiceIndex/Pages/ClaimsPaymentIndex.aspx
להלן קישור למידע אודות אופן חישוב מדד השירות – לעניין קרנות הפנסיה כדוגמא נוספת. תשומת לבך כי בתחתית הדף מפורטים הרכיבים השונים ומשקלם, וכן ניתן להשוות למדדי השנים הקודמות באמצעות הקישורים המופיעים בצד ימין של הדף:
http://mof.gov.il/hon/Consumer-Information/ServiceIndexPensionSaving/Pages/Product_Pension.aspx

בהתאם לסעיף 7(ו) לחוק חופש המידע הרינו להודיעך על זכותך לעתור נגד החלטה זו לבית המשפט לעניינים מנהליים בירושלים.

